kardosdrur/scandi-wiki huggingface dataset:
Kirsten Stenbæk

Kirsten Stenbæk (født 14. december 1922 i Svendborg, død 4. december 1994 på Frederiksberg) var en dansk filminstruktør. Hun var gift med journalist Bent Grasten og mor til Regner Grasten.

I tv har hun instrueret tv-spillene Mille, Marie og mig Eller Giselle eller-? (1965), Den meget talende barber (1974) (frit efter Ludvig Holbergs Gart Westphaler) og Sofies skolegang (1977). Hun optræder som medforfatter til tv-spillene Et collagespil for TV (1965) og Besøg familien, men tag straks hjem igen (1967).

Hun har instrueret spillefilmene Fantasterne (1967), Den gale dansker (1969), Lenin, din gavtyv! (1972) og Kærlighed ved første desperate blik (1994). Derudover har instrueret kortfilmene Nonnekysset (The nun's kiss) (1967), Frk. Julie 1970 (1968) og Timelærer Nansen (1969) samt dokumentarfilmen Dansk bladtegning, danske bladtegnere (1983).

Hun var med til at lave scenografi til studenterrevyen Gris på gaflen i 1962. Hun har udtalt, at "Dekorationen spiller med mere end nogen sinde før" (Politiken 25. januar 1960).

I 1963 var hun medforfatter til bogen Collage, collage (med undertitlen: en samling af usædvanligt, kuriøst og rædsomt læsestof for unge og gamle), som er en samling revytekster, opført på Den Danske Studenterscene. I 1966 var hun medforfatter til studenterrevyen Der kommer aldrig nogen bro – en collage om systemskiftet 1901

Eksterne henvisninger 
 
 

Kvindelige filminstruktører fra Danmark
Personer fra Svendborg
Ester Ringnér-Lundgren

Ester Ringnér-Lundgren (4. oktober 1907 i Norrköping – 26. juli 1993) var en svensk forfatter. Pseudonym Merri Vik for bøgerne om Lotte (original Lotta). Alle titler på svenska artikeln om Lotta.

Bøger 
 Selvfølgelig, Lotte 1973 (Det är Lotta, förstås! 1958)
 Lottes store plan 1973 (Ja, se Lotta 1959)
 Lotte ligner sig selv 1974 (Lotta är sig lik 1959)
 Tag dig sammen, Lotte! 1974 (Skärp dig Lotta! 1960)

Referencer, Ekstern henvisning 
 Sällskapet för Ester Ringnér-Lundgren på svensk
 Bibliografi.dk 

Børnebogsforfattere fra Sverige
Svensksprogede forfattere fra Sverige
Personer fra Norrköping
Panspermi

Panspermi er hypotese om at liv kan spredes i universet via mikroorganismer i meteorider, asteroider, kometer eller andre himmellegemer som for eksempel de såkaldte ekstremofile.

Teorien indebærer også at livet på Jorden kan være af udenjordisk oprindelse. De fleste videnskabsfolk betragter nok teorien som ren spekulation, da man (endnu) ikke har fundet liv andre steder i universet end på Jorden. Dog kunne det bringe til eftertanke at der er fundet spor af komplekse organiske molekyler og biomolekyler som for eksempel uracil og xanthin i universet.

Den amerikanske lobby-organisation Planetary Society har et forsøg kaldet LIFE (Living Interplanetary Flight Experiment), hvor ti forskellige mikroorganismer skal på en 34-måneders rumrejse. Til slut skal kapslen, som en meteor, flyve ned til jordoverfladen under stor varmeudvikling. Bakterien Deinococcus radiodurans kan tåle høj stråling, og hvis ikke engang den kan tåle strålingen, vil panspermi-teorien stå svagt. En anden passager, arken Pyrococcus furiosus, kan tåle høje temperaturer. Hvis den er den eneste der overlever, tyder det på at 'normale' mikroorganismer ikke kan inficere planeter.

I år 2020 blev det offentliggjort, at en bakteriekoloni af Deinococcus radiodurans har levet et helt år på ydersiden af den Internationale Rumstation i både UV-stråling, vakuum, kulde og varme.

Se også 
 Livszone
 Udenjordisk liv

Ekstern henvisning og kilder 

 Ekstremofile bakterier lever på livets kant
 The Rosetta lander detects organic matter: the seeds of life? The Conversation

Liv i rummet
Færøske øer

De færøske øer udgøres af 'egentlige øer' og 'småøer':


Egentlige øer

Småøer 
 Baglhólmur
 Gáshólmur
 Hovshólmur
 Hoyvíkshólmur
 Kirkjubøhólmur
 Lopranshólmur
 Mykineshólmur
 Sumbiarhólmur
 Tindhólmur
 Tjaldavíkshólmur
 Trøllhøvdi

 
Lister
Det kommunistiske parti i Vietnam

Det Kommunistiske parti i Vietnam (vietnamesisk: Đảng Cộng sản Việt Nam) er det grundlæggende og styrende politiske parti i den  Socialistiske Republik Vietnam. Selvom det nominelt eksisterer sammen med Vietnamesiske Hjemlands Front, opretholder det enhedsregeringen og har centraliseret kontrol over staten, militæret og medierne. Det kommunistiske partis overherredømme er garanteret i artikel 4 i Vietnams grundlov. Den nuværende generalsekretær er Nguyễn Phú Trọng, som både er generalsekretær for Det kommunistiske parti, generalsekretær for Centralkomiteen og sekretær for den Centrale Militærkommission i Vietnam.

Historie 
Det Kommunistiske parti i Vietnam stammer fra det Vietnamesiske Revolutionære Ungdomsforbund (Hội Việt Nam Cách mạng Thanh niên), som blev stiftet af Hồ Chí Minh i 1925. Forbundets mål var at bekæmpe den franske koloniale besættelse af Vietnam og at forberede Vietnams befolkning til kampen. 

Under en genforenings konference i Kowloon, Hongkong dannede Hồ Chí Minh Det Kommunistiske parti i Vietnam sammen med Det Kommunistiske parti i Indokina og Det Kommunistiske parti i Annam, samt individuelle medlemmer fra Det Kommunistiske forbund i Indokina. Konferencen varede fra 3–7. februar 1930. 

I 1976 blev partiets medlemskab fordoblet fra 760.000 i 1966 til 1.553.500 i 1976, svarende til 3,1 procent af den samlede befolkning i landet, og var tæt på to millioner i 1986.

Organisation 

Det øverste ledende organ i partiet er politbureauet, som er ledt af generalsekretæren. Politbureauerne er valgt af den centrale komité, som udvælges af den nationale kongres. 
I 1976, som følge af genforeningen af Nord-og Sydvietnam, blev Central Udvalget udvidet fra 77 til 133 medlemmer og politbureauet voksede fra 11 til 17 medlemmer, mens sekretariatet steg fra syv til ni medlemmer. Formanden for den centrale komité fra 1951 – 1969 var nomineret af Hồ Chí Minh. Denne stilling er anset som at være den øverste stilling i partiet.

Da partiet er marxistisk-leninistisk parti, kører det på demokratiske centralistiske linjer.

Ideologisk position 
Det Kommunistiske Parti i Vietnam har hævdet marxismen-leninisme og Ho Chi Minhs tanker for at være det ideologiske grundlag af deres parti. 
Selvom det formelt er et kommunistisk parti, har partiet stadigt bevæget sig i retning af markedet reformer i økonomien (se også Đổi mới, den fornyelse, der blev iværksat i 1986) og har tilladt en voksende privat sektor. Den offentlige sektor er dog stadig meget stor i Vietnam. Landet har igangsat mange sociale reformer  i mål af at opnå et mere demokratisk socialistisk samfund.

Kilder og henvisninger
 Official English language web site
 Nhân Dân  (The People): the official party newspaper
 The birth of the Communist Party of Vietnam  Article recalling the party's founding in 1930. (This page does not currently load.)

Vietnam
Politiske partier
Fjelde på Færøerne

Liste over fjelde på Færøerne.

Færøernes natur
Jødefejden

Jødefejden henviser til flere begivenheder:

 Jødefejden 1813 eller "den litterære jødefejde".
 Jødefejden 1819-1820 som var langvarige voldsomme antisemitiske optøjer i København.
HTS

HTS eller hts har flere betydninger:
 HTS-A Arbejdsgiver- og Erhvervsorganisationen
 Højtemperatur-superleder - forkortelse er fra engelsk: high temperature superconductor
Oberdolling

Oberdolling er en kommune i Landkreis Eichstätt i Regierungsbezirk Oberbayern i den tyske delstat Bayern. Den er en del af Verwaltungsgemeinschaft Pförring.

Geografi 
Oberdolling ligger i Region Ingolstadt.

Nabokommuner 
Kösching, Hepberg, Lenting, Großmehring, Ingolstadt

Inddeling 
Der er følgende landsbyer og bebyggelser: Oberdolling, Unterdolling, Hagenstetten, Harlanden, Weißendorf und St. Lorenzi.
Pförring

Pförring er en købstade (markt) i Landkreis Eichstätt i Regierungsbezirk Oberbayern i den tyske delstat Bayern. Den er en del af Verwaltungsgemeinschaft Pförring.

Geografi 

Pförring ligger 25 km fra Ingolstadt og 95 delstatshovedstaden München . Pförring ligger på grænsen til Niederbayern ved floden Donau.

Inddeling 
Der er følgende landsbyer : Ettling, Forchheim, Gaden b. Pförring, Lobsing, Pförring, Wackerstein. Derudover bebyggelserne Dötting, Feuchtmühle, Giesenau, Pirkenbrunn, Wackerstein, Waidach und Würzmühle.

Nabokommuner 
Nabokommuner til Pförring er: Altmannstein, Mindelstetten, Münchsmünster, Neustadt an der Donau, Oberdolling og Vohburg.

Historie 
Ved Pförring stod en af de 80 fæstninger, der sikrede den romerske grænsemur Limes mellem Rhinen og Donau. Opførelsen af stenkasellet er dateret til år 141.
Peter Germer

Peter Wildt Germer (født 25. juli 1938, død 1. februar 2013) var en dansk professor, dr.jur., LL.M. ved Afdelingen for Offentlig Ret på Juridisk Institut ved Aarhus Universitet med speciale i statsforfatningsret, forvaltningsret og folkeret.

Han var cand.jur. med guldmedalje fra Københavns Universitet i 1964. Efterfølgende studieophold ved Harvard University, hvor han opnåede graden Masters of Law.

Dr.jur. fra Aarhus Universitet i 1973 på disputatsen Ytringsfrihedens Væsen, der angav en nytolkning af Grundlovens paragraf 77 om ytringsfrihed. Denne indebar en materiel beskyttelse af ytringsfriheden for så vidt angår offentlige anliggender. Disputatsen blev stærkt kritiseret af især Alf Ross efter antagelsen .

Efterfølgende var han en af Danmarks mest fremtrædende eksperter inden for statsretten og bistod som sådan både Estland og Nepal med udformningen af nye demokratiske forfatninger.

Peter Germer blev pensioneret i august 2008, men var dog til sin død fortsat tilknyttet Juridisk Institut ved Aarhus Universitet.

Referencer 

Jurister fra Danmark
Ansatte ved Aarhus Universitet
Modtagere af Københavns Universitets guldmedalje
Danny Saucedo

Daniel Gabriel Alessandro Saucedo Grzechowski (født 25. februar 1986 i Stockholm) er en svensk sanger og danser.

Danny Saucedo deltog i det svenske Idol i 2006 og i 2008 deltog han i Eurovision Dance Contest for Sverige.
Han er også medlem af popgruppen E.M.D.

Diskografi

Album 
 2006: Det bästa från Idol 2006
 2007: Heart Beats #1 i Sverige
 2008: Set Your Body Free #2 i Sverige
 2011: In the Club

Singler 
 2006: "Öppna din dörr" #24 i Sverige
 2007: "Tokyo" #1 i Sverige
 2007: "Play It for the Girls" #1 i Sverige
 2007: "If Only You" (feat.  Therese Grankvist) #3 i Sverige
 2008: "Hey (I've Been Feeling Kind of Lonely)"
 2008: "Radio" #1 i Sverige
 2009: "All on You"
 2009: "Emely"
 2010: "Just Like That" (feat. Lazee)
 2010: "In Your Eyes"
 2011: "In the Club" #2 i Sverige

Eksterne henvisninger 

 Danny Saucedo - oversigt over singler, albums, videos, media etc. (svensk)   
 
 

Sangere fra Sverige
Personer fra Stockholm
Pollenfeld

Pollenfeld er en kommune i Landkreis Eichstätt i Regierungsbezirk Oberbayern i den tyske delstat Bayern. Den udgør sammen med kommunerne Schernfeld og Walting Verwaltungsgemeinschaft Eichstätt.

Geografi 
Pollenfeld ligger i Region Ingolstadt 8 km nord for landkreisens hovedby Eichstätt i Fränkische Alb.

Inddeling 
Der er følgende landsbyer og bebyggelser: Pollenfeld, Seuversholz, Sornhüll, Wachenzell, Weigersdorf, Preith.
Schernfeld

Schernfeld er en kommune i Landkreis Eichstätt i Regierungsbezirk Oberbayern i den tyske delstat Bayern. Den danner sammen med kommunerne Pollenfeld og Walting Verwaltungsgemeinschaft Eichstätt.

Geografi 
Schernfeld ligger i Region Eichstätt, i nærheden af Ingolstadt.

Inddeling 
Der er følgende landsbyer og bebyggelser: Schönfeld, Schönau, Workerszell, Rupertsbuch, Sappenfeld, Langensallach, Birkhof, Harthof, Wegscheid, Sperberslohe, Ferdinandshof, Geländer og Lohrmannshof.
Virtual Studio Technology

Virtual Studio Technology (også kendt ved forkortelsen VST) fra Steinberg er et interface beregnet til, at sammenbinde softwarebaserede synthesizere og effekt-plug-ins med lydredigeringsprogrammer og harddiskoptagersystemer. VST-baserede instrumenter forkortes VSTi.

VST-opsætninger fungerer ved at der er en "host" (vært), der tilknyttes et respektivt VST-plugin. Med udgangspunkt i VST-teknologien vil de to programmer kommunikere og udveksle oplysninger. På den måde er det eksempelvis muligt at optage et MIDI-keyboard, der gennem en softwarebaseret sampler simulerer en violin.

Lydteknologi
Musikprogrammer
Ray Lewis

Raymond Anthony Lewis Jr. (født 15. maj 1975 i Bartow, Florida, USA) er en tidligere amerikansk footballspiller, der spillede 17 år i NFL som linebacker for Baltimore Ravens. Lewis blev straks en vigtig spiller i Ravens forsvar, og hans meritter rangerer ham som en af de bedste linebackers i NFL's historie.

Lewis var en del af det Baltimore Ravens-hold, der i 2001 vandt Super Bowl XXXV efter sejr over New York Giants. Ravens forsvar holdt, under Lewis' ledelse Giants helt ude af kampen, og efterfølgende blev Lewis valgt som MVP, kampens mest værdifulde spiller. Han var også med til at vinde Super Bowl XLVII i 2013. Udover Super Bowl-triumferne er Lewis hele 13 gange blevet udtaget til Pro Bowl, NFL's All Star-kamp. To gange, i 2000 og 2003 er han desuden blevet valgt til ligaens bedste forsvarsspiller.

Før Super Bowl sæsonen i 2001 var Ray Lewis indblandet i en drabsepisode, hvor han var en af de hovedmistænkte. Han blev frikendt og spillede en af sine bedste sæsoner og vandt Super Bowl året efter med Baltimore Ravens og deres frygtindgydende forsvar.

Eksterne henvisninger 

 Spillerinfo

Amerikansk fodbold-spillere fra Florida
Amerikansk fodbold-spillere fra Baltimore Ravens
Amerikansk fodbold-linebackers
Mike Vrabel

Michael George "Mike" Vrabel (født 14. august 1975 i Akron, Ohio, USA) er en tidligere amerikansk footballspiller, der spillede i NFL som linebacker for New England Patriots, Kansas City Chiefs og Pittsburgh Steelers. Vrabel kom ind i ligaen i 1997 og spillede frem til 2010.

Vrabel er tredobbelt Super Bowl-mester med New England Patriots, som han var med til at føre til sejr i både Super Bowl XXXVI, XXXVIII og XXXIX. En enkelt gang, i 2007, er han blevet udvalgt til Pro Bowl, NFL's All Star-kamp. Samme år havde han med Patriots nået sin fjerde Super Bowl, som dog blev tabt til New York Giants.

Klubber 
 Pittsburgh Steelers (1997–2000)
 New England Patriots (2001–2008)
 Kansas City Chiefs (2009–2010)

Eksterne henvisninger 
 

Amerikansk fodbold-spillere fra Ohio
Amerikansk fodbold-linebackers
Personer fra Akron (Ohio)
Amerikansk fodbold-spillere fra New England Patriots
Amerikansk fodbold-spillere fra Pittsburgh Steelers
Amerikansk fodbold-spillere fra Kansas City Chiefs
Julian Peterson

Julian Thomas Peterson (født 28. juli 1978 i Temple Hills, Maryland, USA) er en tidligere amerikansk footballspiller, der spillede i NFL som linebacker for Detroit Lions, Seattle Seahawks og San Francisco 49ers. Hans karriere strakte sig fra 2000 til 2010.

Peterson blev fem gange, i 2002, 2003, 2006, 2007 og 2008 udtaget til Pro Bowl, ligaens All Star-kamp.

Klubber 
 San Francisco 49ers (2000–2005)
 Seattle Seahawks (2006–2008)
 Detroit Lions (2009–2010)

Eksterne henvisninger 
 Spillerinfo

Amerikansk fodbold-spillere fra Maryland
Amerikansk fodbold-spillere fra Detroit Lions
Amerikansk fodbold-spillere fra San Francisco 49ers
Amerikansk fodbold-spillere fra Seattle Seahawks
Amerikansk fodbold-linebackers
Castelo de Serpa

Castelo de Serpa er en fæstning som ligger i Serpa, i regionen Alentejo, i Portugal. Den portugisiske konge Dinis I startede byggeriet af fæstningen i 1295.

Fæstningsanlæg i Portugal
Portugals historie
Mesing Kirke

Mesing Kirke, Mesing Sogn, Hjelmslev Herred i det tidligere Skanderborg Amt.

Bygningshistorie 
Mesing Kirke blev bygget som langt de fleste danske landsbykirker under den romanske periode, ca. år 1200. Oprindelige bygningsdele er koret og skibet. Byggematerialet er især tilhuggede granitkvadre, men nogle steder er der også anvendt kampesten og frådsten.

Ved middelalderens slutning tilføjedes våbenhuset og tårnet. Sidstnævnte er ikke mindst interessant, da det er såkaldt styltetårn, som især er karakteristisk for en række kirker i Århus Stift. Tårnets vestside har således en åben arkade.

Kirken fremstår hvidkalket på syd- og vestsiderne, mens nord- og østsiderne står i de rå sten.
På våbenhusets gavl ses et solur fra 1756.

Kirkegårdsportalen er opført 1930 og et ligkapellet i moderne byggestil er fra 1967.

Kirkens indre 
I det indre blev der i den gotiske tid indbygget hvælvinger. Den oprindelige syddør, nu dør mellem våbenhus og skib, har som overligger en tympanon af rødbrun granit, hvori der er udhugget et træ i midten. Dette flankeres af to dyr.

Af inventaret er kun den romanske døbefont med løvefigurer oprindelig fra 1200-tallet. Prædikestolen er af egetræ og har indskåret årstallet 1613. Den fremstår uden farver og ved restaureringen i 1984 afrensedes flere lag fernis. Den er smukt udskåret, opdelt i fire felter, der adskilles af fritstående søjler.
Altertavlen er fra ca. 1590 og er af katekismustype og med baldakin. I midterfeltet ses et maleri af Kristus på korset.

Eksterne henvisninger 
 Mesing Kirke på korttilkirken.dk
 Mesing Kirke på danmarkskirker.natmus.dk (Danmarks Kirker, Nationalmuseet)

Kirker i Skanderborg Kommune
Kirker i Århus Stift
Kirker i Skanderborg Amt
Haveløvemund

 
Haveløvemund (Antirrhinum majus), også skrevet Have-Løvemund, er en staude med en stiv, opret vækst.

Stænglen er kirtelhåret for oven, og den forvedder ofte på den nederste halvdel. Bladene er modsat stillede, hele og smalt ægformede til næsten linjeformede med hel rand. Oversiden er mørkegrøn og glat, mens undersiden er en del lysere. Blomstringen sker i juli-september, hvor man ser 8-30, kortstilkede blomster sidde i et slank, endestillet aks. De enkelte blomster er uregelmæssige, med to kraftige ”læber”, der lukker af for svælget. Farven er fra naturens hånd lyserød til purpurrød. Frugterne er kapsler med masser af små frø

Rodnettet er kraftigt og dybtgående.

Højde x bredde og årlig tilvækst: 1,00 x 0,25 m (100 x 25 cm/år). Disse mål kan fx bruges til beregning af planteafstande, når arten anvendes som kulturplante.

Hjemsted 
Arten hører oprindeligt hjemme i Middelhavsområdet, hvor den optræder som ruderatplante, i murrevner og på andre tørre, lysåbne steder. På nogle opgivne dyrkningsterrasser langs floden Borró på sydsiden af de østlige Pyrenæer vokser den sammen med bl.a. kugleblomst, bjergstenfrø, duskhyacint, fransk astragel, Linum suffruticosum (en hør-art), nellikelilje, Onosma tricerosperma (en æseltunge-art), Potentilla taubernaii (en potentil-art) og østrigsk ærenpris

Anvendelse 
Arten findes i en lang række farvevarianter, der dyrkes i Danmark som enårige sommerblomster. Det hænder, at de overvintrer, og dermed afslører de deres staudekarakter.

Note

Eksterne henvisninger 

Røde blomster
Haveplanter
Robert Fico

Robert Fico  [ˈfitsɔ] (født 15. september 1964 i Topoľčany i Nitra-regionen) er en slovakisk politiker, der var været Slovakiets premierminister siden 25. oktober 2023. Han var tidligere også premierminister fra 2006 til 2010 og fra 2012 til 2018. Fico har været leder af partiet Smer – Sociálna demokracia (Retning – Socialdemokrati) siden det blev stiftet i 1999. Fico blev valgt til Slovakiets parlament første gang i 1992 (da Slovakiet stadig var en del af Tjekkoslovakiet). Efter sit partis sejr ved parlamentsvalget i 2006 dannede han den første Fico-regering. Efter parlamentsvalget i 2010 sad Fico som oppositionsmedlem i parlamentet, i praksis som leder af oppositionen. Efter et mistillidsvotum mod Iveta Radičovás regering blev Fico igen premierminister, efter at han havde ført Smer til en jordskredssejr ved parlamentsvalget i 2012, hvor han vandt 83 pladser og dannede en regering med absolut flertal i parlamentet, hvilket var første gang siden 1989. I 2013 erklærede Fico officielt sit kandidatur til præsidentvalget i 2014. Fico tabte valget til sin politiske rival Andrej Kiska i anden valgrunde 29. marts 2014.

15. marts 2018, i kølvandet på den politiske krise efter mordet på Ján Kuciak, indgav Fico sin afskedsbegæring til præsident Andrej Kiska, som derefter formelt gav vicepremierminister Peter Pellegrini ansvaret for at danne en ny regering.

Ficos parti, Smer – Sociálna demokracia (Smer-SD) fik flest stemmer ved parlamentsvalget i 2023 med 22,95 % af stemmerne og 42 mandater. 11. oktober blev der aftalt en 3-parti koalitionsregering mellem det venstreorienterede og nationalistiske Smer-FD, centrumvenstrepartiet Hlas og det nationalistiske SNS. Den   Regeringen, som er Ficos fjerde regering, tiltrådte 25. oktober 2025.

Fico havde på forhånd lovet at stoppe al militærhjælp til Ukraine i den russisk-ukrainske krig og begynde fredsforhandlinger. Han indfriede løftet dagen efter sin tiltræden som premierminister, hvor Slovakiet stoppede sin militærhjælp til Ukraine.

Privatliv 
Fico er gift med Svetlana Ficová (født Svobodová), en advokat og lektor fra Žilina. De var klassekammerater, mens de begge studerede jura på Comenius-universitetet i Bratislava, og de giftede sig i 1988. De har en søn sammen. Ud over sit modersmål slovakisk taler Fico flydende tjekkisk, engelsk og russisk.

Referencer

Eksterne henvisninger 

Slovakiets premierministre
Femradet ulvefod

 
Femradet ulvefod (Lycopodium annotinum) er en ulvefodsplante, der i Danmark vokser på næringsfattig bund i åbne skove og plantager.

Beskrivelse 
Femradet ulvefod er en jordboende (ikke-epifytisk) karplante. Den sporebærende plante består af en jordstængel med trævlerødder og en overjordisk del, der har opstigende gaffeldelte stængler med talrige, tætsiddende, små blade i 5-8 rækker. I toppen af visse skud sidder de 2-4 cm lange, gullige strobili.

Det meste af planten er over jorden, men fra den krybende jordstængel udgår små primitive hvidlige rødder.

Højde: 15-30 cm. Den krybende jordstængel kan blive flere meter lang.

Voksested 
Femradet ulvefod vokser på mager bund i åbne skove og krat samt i tørvemoser. Arten findes hist og her på Sjælland, Bornholm og i Midt- og Nordjylland. I resten af landet er den sjælden.

Den kan f.eks. ses i Nørlund Plantage i Midtjylland.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet  

 Naturstyrelsen.dk: Nørlund Plantage 

Ulvefod-familien
Planter i Danmark
Flerårige urter
Stammham (bei Ingolstadt)

Stammham er en kommune i Landkreis Eichstätt i Regierungsbezirk Oberbayern i den tyske delstat Bayern.

Geografi 
Stammham ligger i Region Ingolstadt. Den består af landsbyerne Appertshofen, Köschinger Forst, Neuhau, Stammham og Westerhofen.

Eksterne henvisninger 

 Fotos af Stammhams kirke
 Fotos af Appertshofens kirke
 Tidslinje for Appertshofen
Viola da gamba

Viola da Gamba eller Gambe er et musikinstrument i strygerfamilien fra rennæssancen. Det er en slags forløber for celloen.

En musiker, der spiller på gambe, kaldes en gambist.

Viola da Gamba kommer fra italiensk af "viola" (violininstrument) og "gamba" (ben) og er et strygeinstrument der holdes lodret mellem knæene og som stryges med en bue. Gamben findes i flere størrelser: diskant, tenor, alt og bas. Diskanten er på størrelse med en violin, mens basgamben er lidt større end en cello.

Gamben har 6 eller 7 strenge (i modsætning til celloens fire) og bånd på gribebrædtet (som på en guitar). Et omfang på op til 5 oktaver gør, at desuden, at man kan fremføre kompleks flerstemmig musik.

Gambekonsort var populært i 16. og 17. århundrede. Basgamben fortsatte med at være populær op i det 18. århundrede, og komponister som J.S. Bach og François Couperin har skrevet instrumentet. Mest populær var gamben nok i England og Frankrig i det 17. årh. Af betydelige komponister kan nævnes Monsieur de Ste Colombe, Marin Marais og Forqueray.

Gamben har med interessen for tidlig musik opnået en vis popularitet. Filmen "Tous les matins du monde" fremstiller Marin Marais og hans forhold til sin læremester Ste Colombe. Her blev gambepartiet spillet af Jordi Savall, som anses for en af det 20. årh. væsentligste gambister.

Moderne gamber fremstilles som kopier af barokinstrumenter, selv om der findes eksperimenter med elektriske gamber – nok mest beregnet på jazz musikere.

Strengeinstrumenter